Diari Oficial de la Generalitat Valenciana


Sumari del DOGV 6205, del 12-02-2010 (2010/1401)

ORDE 1/2010, de 8 de febrer, de la Conselleria de Solidaritat i Ciutadania, per la qual s'establixen les bases i es convoquen tres beques per a jóvens socis dels Centres Valencians en l'Exterior (CEVEX) perquè cursen estudis en universitats valencianes durant l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1401


Data del document
:   08-02-2010

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública

ORDE 1/2010, de 8 de febrer, de la Conselleria de Solidaritat i Ciutadania, per la qual s'establixen les bases i es convoquen tres beques per a jóvens socis dels Centres Valencians en l'Exterior (CEVEX) perquè cursen estudis en universitats valencianes durant l'exercici 2010. [2010/1401]
La Generalitat conscient de la importància dels Centres Valencians en l'Exterior ha desenrotllat una sèrie de programes que perseguixen el foment i la protecció d'estos centres, així com la participació dels valencians de l'exterior en la vida econòmica, cultural i social de la comunitat. Fruit de tot això es va publicar la Llei 11/2007, de 20 de març, de la Generalitat, de Comunitats de Valencians en l'Exterior.
Esta Llei reconeix i garantix als membres dels Centres Valencians en l'Exterior un conjunt de drets, que reforcen els vincles socials, culturals i econòmics d'estos amb la Comunitat Valenciana.
L'objectiu d'esta convocatòria és recolzar econòmicament els jóvens dels CEVEX en l'exterior per a la seua formació, a més de contribuir a l'enfortiment dels seus orígens valencians.
Amb iniciatives com ara esta s'establix una línia d'ajudes dirigides als jóvens dels CEVEX per a proporcionar una formació de caràcter superior, es pretén que aquelles famílies valencianes residents en l'exterior puguen oferir als seus fills/es la possibilitat de realitzar estudis en les universitats valencianes i s'estretixen els vincles amb els quals representa els seus orígens, possibilitant l'intercanvi educatiu i cultural.
En conseqüència, i en virtut de les competències assignades per l'article 15 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i del que disposa el Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania, i l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
ORDENE
Primer. Convocatòria
Convocar tres beques destinades al finançament d'estudis universitaris de jóvens socis dels centres valencians en l'exterior de la Comunitat Valenciana perquè cursen estudis en universitats valencianes durant l'exercici 2010.
Les ajudes convocades per mitjà d'esta convocatòria no necessiten notificació a la Comissió Europea per no reunir els requisits de l'article 87 del TCE segons el Decret 147/2007 de 7 de setembre, en concret per no suposar avantatge econòmic, ja que les persones a qui van dirigides les ajudes no exercixen activitats econòmiques en què puguen oferir béns o servicis en el mercat. Per això no hi ha la possibilitat de falsejament de la competència.
Segon. Finançament
Estes ajudes es finançaran a càrrec de la subvenció T7320000 inclosa en el programa 112.90 "Participació, ciutadania i xarxes socials" corresponent a la Llei de Pressupostos de la Generalitat per a l'any 2010.
Tercer. Bases
Aprovar les bases per les quals es regirà la concessió d'estes beques, que s'inclouen com a annex I de la present orde, així com els models de sol·licitud i documents complementaris que igualment s'annexen a esta orde.
Contra esta orde, que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 8 de febrer de 2010
El conseller de Solidaritat i Ciutadania,
RAFAEL BLASCO CASTANY
ANNEX I
BASES DE LA CONVOCATÒRIA
Primera. Objecte
La present convocatòria té com a objecte la concessió de tres beques dirigides al finançament d'estudis universitaris de jóvens socis de centres valencians en l'exterior durant l'exercici 2010, que s'efectuen en alguna de les universitats de la Comunitat Valenciana.
Segona. Beneficiaris
Podran beneficiar-se d'este programa d'ajudes tots aquells jóvens que siguen socis dels centres valencians en l'exterior (CEVEX) que complisquen els requisits següents:
1. Ser majors de 18 anys i menors de 30.
2. Ser soci d'un centre valencià en l'exterior amb anterioritat a l'1 de gener de 2009.
3. Haver superat la prova d'accés a la Universitat.
Tercera. Dotació, duració i pagament de les beques
Les beques estaran dotades cada una d'elles amb un import total brut de 3.480 euros.
L'import de les beques s'abonarà mensualment, a raó de 870 euros mensuals, amb la certificació prèvia de la directora general de Ciutadania i Integració de l'aprofitament, dedicació, rendiment i compliment dels objectius.
El període de gaudi de les beques serà de 4 mesos, i està previst el seu inici l'1 de setembre de 2010 i la seua finalització el 31 de desembre de 2010.
No obstant això, l'esmentat període podrà prorrogar-se a l'exercici pressupostari de l'any 2011, i fins a un màxim de 10 mesos, inclòs el període de pròrroga, sempre que existisca consignació pressupostària adequada i suficient en el pressupost de la Generalitat per al mencionat exercici.
Els pagaments es realitzaran per mitjà de transferència en el compte bancari de titularitat del beneficiari de la beca que este comunique a la Generalitat per mitjà d'imprés normalitzat de manteniment de tercers.
Quarta. Formalització de sol·licituds i termini de presentació
Les sol·licituds de beques hauran de dirigir-les a la Direcció General de Ciutadania i Integració, de la Conselleria de Solidaritat i Ciutadania, ubicada en la plaça Sant Nicolau, 2, de València (CP 46957). També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Així mateix, podrà realitzar-se la presentació telemàtica de les sol·licituds i per a això s'accedirà al Catàleg de Servicis Públics interactius de la Generalitat, accessibles a través de: www.tramita.gva.es . Per a poder accedir a este sistema telemàtic, el sol·licitant haurà de disposar de firma electrònica avançada.
Aquells documents que no puguen aportar-se junt amb la sol·licitud, de forma telemàtica, hauran de presentar-se per registre d'entrada, en el termini més breu possible dins de l'establit com a termini de presentació de sol·licituds
Les dades personals de les persones sol·licitants, recollits en el transcurs del procediment, seran inclosos en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la referida Llei Orgànica.
El termini de presentació de les sol·licituds serà des de la data de publicació de l'orde en el Diari Oficial de la Comunitat Valenciana fins al 31 de març de 2010.
Quinta. Documentació
La sol·licitud, formalitzada en el document 1 de l'annex II d'esta orde, anirà acompanyada dels originals o fotocòpies compulsades dels documents següents:
1-Document Nacional d'Identitat o Passaport en vigor del sol·licitant.
2-Carnet de valencianitat del sol·licitant o certificat del secretari del centre valencià en l'exterior en què es faça constar la condició de soci del centre del sol·licitant.
3-Certificat del secretari del CEVEX en el qual es faça constar la data de la inscripció com a soci en el centre del sol·licitant.
4-Certificat acadèmic o còpia compulsada que acredite els estudis realitzats pel sol·licitant, on figure la duració, matèries cursades i qualificacions obtingudes, així com l'escala de notes aplicada pel centre on es realitzen els estudis, que incloga nota final de 0 a 10.
5-Si és el cas, certificat de coneixements de valencià expedit o homologat per la Junta Qualificadora de Coneixements de Valencià.
6-Si és el cas, títols expedits per les escoles oficials d'idiomes, universitats, ministeris o qualsevol organisme oficial acreditat que acrediten el coneixement d'idiomes de la Unió Europea.
7-En el cas de posseir experiència professional o cursos de formació relacionats amb l'objecte de la beca, certificats acadèmics o còpies compulsades d'organismes oficials o centres reconeguts que acrediten la duració dels treballs o dels cursos de formació i perfeccionament cursats o impartits per l'interessat
8-Memòria explicativa de l'objecte de la seua sol·licitud, en la qual s'indique amb precisió els estudis universitaris que es demanden i la universitat valenciana en què van cursar-se.
9-Si el sol·licitant residix fora de territori espanyol i no té la nacionalitat espanyola, compromís escrit de presentar sol·licitud de visat d'estudis, en model oficial, en la missió diplomàtica o oficina consular espanyola en la demarcació de la qual residisca, quan se li notifique la concessió de l'ajuda.
10-Si el sol·licitant residix fora de territori espanyol, certificat de residència fiscal emés per les autoritats competents del seu país de residència, de conformitat amb el que establix l'article 22.5 del Reglament de la Llei General de Subvencions.
11-Si el sol·licitant al·lega la seua pertinença a una família nombrosa, una còpia del títol oficial establit a este efecte, que acredite l'esmentada condició, expedit per la comunitat autònoma de residència del sol·licitant. En el cas de sol·licitants residents fora del territori espanyol, la dita condició haurà d'acreditar-se per mitjà de còpia de la documentació oficial vigent en el país de residència en què es faça constar als membres de la unitat familiar del sol·licitant.
12- Si el sol·licitant al·lega alguna discapacitat, ser víctima de violència domèstica o víctima d'accions terroristes o familiar de víctima d'accions terroristes, una còpia de la documentació oficial vigent en el país de residència en què s'acrediten estes circumstàncies.
13-Declaració responsable del sol·licitant que no incorre en cap de les circumstàncies de l'article 13.2 de la Llei 38/2003, General de Subvencions.
Sexta. Esmena
En el cas que la sol·licitud no reunisca els requisits i documents que s'assenyalen en esta orde es requerirà a l'interessat perquè, en un termini màxim i improrrogable de 15 dies, esmene la falta o acompanye els documents preceptius, amb indicació que, si així no ho fera, es considerarà que desistix de la seua petició amb resolució prèvia, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Sèptima. Criteris d'adjudicació de les beques
L'adjudicació de les beques s'efectuarà, per als sol·licitants als quals fa referència en la base primera, d'acord amb els criteris i a la graduació que s'establix a continuació:
A. Expedient acadèmic.
1. La puntuació assignada a l'expedient acadèmic de cada sol·licitant coincidirà amb la nota mitjana ponderada, donant lloc a una valoració entre 5 i 10 punts.
2. Altres títols acadèmics oficials del sol·licitant que no constituïsquen un requisit per a la concessió. La puntuació màxima serà de 3 punts, d'acord amb la valoració següent: Doctorat, 2 punts. Altres llicenciatures, 1 punt. Altres diplomatures: 0,50 punts. En el cas de diplomats universitaris, tindre la llicenciatura es valorarà en 0,50 punts.
B. Coneixements de valencià.
Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat: Oral, 0,25 punts. Elemental, 0,50 punts. Mitjà, 0,75 punts. Superior, 1,00 punt.
C. Coneixement d'idiomes de la Unió Europea: 1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A.2 no es podrà computar també en este apartat.
D. Coneixements addicionals: 1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat. 2. Cursos de formació relacionats amb l'objecte de la beca, fins a un màxim de 4 punts. Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent: a) de 200 o més hores, 3,00 punts. b) de 100 o més hores, 2,00 punts. c) de 75 o més hores, 1,50 punts. d) de 50 o més hores, 1,00 punt. e) de 25 o més hores, 0,50 punts. f) de 15 o més hores, 0,20 punts. Els centres de formació que impartisquen cursos han de ser organismes oficials o centres reconeguts. En cap cas es puntuaran en este subapartat ni en l'apartat C anterior els cursos de valencià i d'idiomes.
E. altres mèrits: Es valorarà fins a un màxim de 2 punts els mèrits següents:
1-El temps transcorregut des de la inscripció del sol·licitant en el CEVEX, a raó de 0,30 punts per cada any d'antiguitat, fins a un màxim d'1,5 punts.
2-La pertinença a una família nombrosa, 0,5 punts.
En cas d'empat entre sol·licitants, este es resoldrà a favor de les persones que acrediten alguna discapacitat, ser víctimes de violència domèstica o víctimes d'accions terroristes o familiars de víctimes d'accions terroristes, per este orde.
Huitena. Tramitació i resolució de les sol·licituds
1-Per a l'estudi i valoració de les sol·licituds presentades pels sol·licitants es constituirà una comissió avaluadora presidida per la directora general de Ciutadania i Integració més dos vocals, un dels quals serà un tècnic designat per esta, i un altre un tècnic designat per la Subsecretaria de la Conselleria de Solidaritat i Ciutadania. La comissió elaborarà una proposta en relació amb l'aprovació o denegació de les distintes sol·licituds presentades.
2-La Comissió Avaluadora ajustarà el seu funcionament a les normes contingudes en els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3-La comissió elaborarà una proposta de resolució de concessió de beques, dins del mes següent a la finalització del termini de presentació de sol·licituds, que contindrà la relació de beneficiaris.
4-L'òrgan competent per a la resolució dels expedients és el conseller de Solidaritat i Ciutadania, que així mateix podrà dictar les resolucions i adoptar les mesures que siguen necessàries per al compliment i desenrotllament d'allò que s'ha estipulat en esta disposició, així com resoldre totes les incidències que es plantegen en la seua interpretació i execució, tot això de conformitat amb l'article 47, del Decret Legislatiu de 26 de juny de 1991, del Consell de la Generalitat, pel qual s'aprova el text refós de la Llei d'Hisenda Pública de la Generalitat.
Novena. Notificació i publicació
De conformitat amb el que establix l'article 9 del Decret 132/2009, de 4 de setembre, del Consell, pel qual es regula la concessió de beques, la resolució de concessió es dictarà per l'òrgan convocant i es publicarà en el Diari Oficial de la Comunitat Valenciana.
La publicació d'esta resolució produirà els efectes de notificació a les persones interessades, d'acord amb el que disposa els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú. Si és el cas, les successives publicacions s'efectuaran igualment en el Diari Oficial de la Comunitat Valenciana.
No obstant això, es practicarà una notificació individualitzada als interessats, en la que caldrà ajustar-se a la preferència que manifeste la persona interessada respecte de la pràctica de la notificació per mitjans electrònics o per altres mitjans, d'acord amb el que establix la Llei 11/2007, de 22 de juny, d'Accés Electrònic dels Ciutadans als Servicis Públics, i en la legislació valenciana que siga d'aplicació.
A l'efecte de publicitat i transparència, s'inserirà també la informació corresponent en la seu electrònica o portal institucional de la Generalitat en Internet (www.gva.es).
Desena. Recursos
1. La resolució d'adjudicació que es dicte en virtut d'esta convocatòria exhaurix la via administrativa i contra ella podrà interposar-se recurs potestatiu de reposició, en el termini d'un mes comptador des de l'endemà de la seua publicació.
2. Davant de la desestimació per silenci administratiu podrà interposar-se davant de l'acte presumpte idèntic recurs, en el termini de tres mesos comptadors des de la data en què haguera finalitzat el termini per a dictar i publicar la resolució expressa.
Tot això sense perjuí que, en ambdós supòsits, el sol·licitant puga interposar, directament, recurs contenciós administratiu en la forma, termini i condicions fixades en l'article 46 de la Llei 29/1998, de 13 de juliol, reguladora de l'esmentada jurisdicció o qualsevol altre recurs que estime procedent.
Onzena. Obligacions dels beneficiaris
Els beneficiaris d'estes ajudes estaran subjectes a les obligacions derivades del contingut d'estes bases, de la resolució de concessió de les beques i, en general de la normativa vigent que se li aplique. En tot cas són obligacions de les persones beneficiades les establides en l'article 14 de la Llei 38/2003, de 17 de novembre, General de Subvencions.
La persona becada està obligada a realitzar l'activitat que ha motivat la concessió durant el període de gaudi, així com a complir aquelles obligacions específiques que indique la convocatòria.
Quedarà sense efecte la concessió de la beca, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la corresponent convocatòria.
El gaudi de les beques serà incompatible amb qualsevol altra beca o ajuda semblant, així com amb el desenrotllament d'una activitat laboral fixa que impedisca complir les obligacions com a becari. La infracció d'esta regla deixarà sense efecte, amb audiència prèvia de l'interessat, la beca concedida.
Dotzena. Justificació de la subvenció
1. Els beneficiaris de les beques hauran de justificar abans de l'1 de novembre de 2010, inclusivament, en la Conselleria de Solidaritat i Ciutadania, que s'ha procedit al pagament de la matrícula per a la realització dels estudis universitaris per als quals se li ha concedit la beca.
2. Els beneficiaris de les beques hauran d'ajustar-se als requisits i formes d'acreditació establits en l'article 30 de la Llei 38/2003, de 17 de novembre, General de Subvencions i en tot cas hauran de presentar la següent documentació, en el termini d'un mes des de la finalització del curs acadèmic:
- Certificat acreditatiu de notes, o si és el cas expedient acadèmic.
- Memòria explicativa i detallada dels estudis realitzats i que han sigut objecte de la concessió de la beca.
3. No podran obtindre la condició de beneficiari les persones en qui concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions. A este efecte, la presentació de la sol·licitud de beca comportarà l'autorització del sol·licitant perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions, i en este cas, el sol·licitant no haurà d'aportar els corresponents certificats. No obstant això, el sol·licitant podrà denegar este consentiment, per mitjà de comunicació expressa i escrita en este sentit. En l'esmentat supòsit, hauran d'aportar-se els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.
No obstant això, de conformitat amb l'article 22 del Reial Decret 887/2006, de 21 de juliol, quan el beneficiari de la subvenció no estiga obligat a presentar estos documents o declaracions, el compliment d'estes obligacions s'acreditarà per mitjà de declaració responsable o per qualsevol dels mitjans establits en l'article 13.7 de la Llei General de Subvencions.
Tretzena. Rescissió
Es produirà la pèrdua del dret al cobrament total o parcial de la beca, amb audiència prèvia a la persona interessada, en el supòsit de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.
Catorzena. Reintegrament
1. Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:
a) Quan es destine la quantitat percebuda a altres fins diferents al fi de l'ajuda.
b) Quan s'incórrega en algun dels casos d'incompatibilitat de l'ajuda que hauran d'estar correctament identificats en la convocatòria d'esta.
2. En la tramitació del procediment es garantirà en tot cas el dret d'audiència a la persona interessada.
Quinzena. Renúncia
La renúncia a la beca comportarà la pèrdua de tots els seus drets inherents i, per tant, el seu import deixarà de percebre's a partir d'eixe moment.
Setzena. Normativa aplicable
En tot el que no preveu esta orde els beneficiaris se sotmetran al que establix la Llei d'Hisenda Pública de la Generalitat i la Llei de Pressupostos de la Generalitat per a l'exercici 2010, així com la Llei General de Subvencions i la resta de normativa vigent que se li aplique.